Suso (fotballspiller)

Cádiz CF

Suso begynte på ungdomslaget til Cádiz CF når han bare var 12 år gammel. Han begynte å få oppmerksomhet etter han ble utpekt til banens beste i en pre-season vennskapskamp i 2009 bare 15 år gammel. Han ble beskrevet av daværende Cádiz manager Quique González som «en gutt med store kvaliteter, et godt skudd - hans overblikk er stort og pasningene hans er kjempebra».

Liverpool

Suso signerte så for Liverpool sommeren 2010, etter å ha avslått overganger til Barcelona og Real Madrid, og uttalte «Jeg skulle egentlig signere for Real Madrid, men en dag like før det skulle skje, så ringte telefonen og Rafael Benitez snakket med meg. Han overtalte meg om at Liverpool var klubben for meg, og etter det måtte jeg forandre planene mine. Jeg var på vei til Liverpool».
Suso gikk innledningsvis til Merseyside på lån, frem til han var gammel nok til å få en tillatelse til å spille profesjonelt. Den 19. november 2010, markerte han sin 17. bursdag ved å signere en kontrakt med «the Reds». Suso gjorde sin første kamp på førsgtelaget i en pre-season vennskapskamp mot Borussia Mönchengladbach den 1. august 2010, og han var også med i Jamie Carraghers testimonial kamp den 4. september 2010. For ordinære kamper, ble han plassert direkte på reservelaget, uten å gå veien om Akademiet til Liverpool. I 2010–11 sesongen, hadde han 17 kamper, og skårte tre mål, ettersom han tilpasset seg til livet på Merseyside. Han fulgte dette opp med å skåre fem mål på 17 kamper i 2011–12 season, samt syv kamper i NextGen Series.

2012–13-sesongen

Under pre-season for sesongen 2012-2013, var Suso i førstelagstroppen til den nye manageren, Brendan Rodgers. Han spilte i to av tre vennskapskamper på Liverpools USA-turne, mot Toronto FC  og Roma. Han ble med lagkameratene sine, bare to dager etter at han hadde vunnet Europamesterskapet for U-19 landslag for Spania U-19.
Den 20. september 2012 debuterte Suso på førstelaget i en Europaligakamp mot Young Boys, og spilte hele kampen, hvorpå han fikk masse ros fra manager Brendan Rodgers . Han debuterte i Premier League bare tre dager senere mot Manchester United i et 2–1 tap hjemme på Anfield, der han erstattet den skadde Fabio Borini ved pause. Han spilte så i den neste kampen mot West Bromwich Albion seks dager senere i ligacupen, der han kom innpå med 10 minutter igjen av kampen og endret umiddelbart kampbildet da han var bidragyter til at Nuri Şahin skårte sitt andre mål i 2–1 seieren. Han fortsatte med å starte sin første kamp i Premier League den 29. september i en 5–2 seier mot Norwich City, der han var målgivende bak Luis Suárez sitt tredje mål.
Den 19. oktober 2012, signerte Suso en ny langtidskontrakt med Liverpool, og fikk i den sammenhengen ros fra manager Brendan Rodgers som uttalte «I en alder av 18 år har han vits fremragende tekniske kvaliteter, men også vist et veldig godt temperament for å spille for en slik prestisjefull klubb. Hans forpliktelse er en meget god nyhet for alle unge akademispillere og det utsøkte arbeidet som har blitt gjort av trenere og stab på akademiet.».
I januar 2015 meldte Suso overgang fra Liverpool FC til den italienske klubben AC Milan.

Landslagsspill

Suso har spilt for Spania på U17, U18, U19 og U21 nivå. I 2012 startet Suso i hver eneste kamp under Fotball-EM for U19-landslag, der han vant sin aller første tittel. Den 9. oktober 2012, fikk Suso sjansen for Spania U21 i en kamp mot Italia U21.